
Ministru kabineta noteikumi Nr. 607
Rīgā 2024. gada 17. septembrī (prot. Nr. 37 16. §)
Grozījumi Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums"
Izdoti saskaņā ar Valsts pārvaldes iekārtas likuma 13.pantu
· Izdarīt Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums" (Latvijas Vēstnesis, 2004, 12. nr.; 2006, 94. nr.; 2018, 23. nr.; 2019, 52. nr.; 2020, 183. nr.) šādus grozījumus:
· 1. Izteikt 5.11. apakšpunktu šādā redakcijā:
· "5.11. Latvijas Bankas prezidents;".
· 2. Papildināt ar 14. punktu šādā redakcijā:
· "14. Padome var pieņemt lēmumu rakstveida procedūrā."
· 3. Papildināt ar 15. punktu šādā redakcijā:
· "15. Padomes sekretariāta funkcijas pilda Tieslietu ministrija. Padomes sekretariāts sagatavo un nosūta padomes locekļiem protokollēmuma projektu un lēmuma pieņemšanai nepieciešamos dokumentus."
· 4. Papildināt ar 16. punktu šādā redakcijā:
· "16. Ja kāds no padomes locekļiem iebilst pret rakstveida procedūru, jautājums tiek skatīts padomes sēdē."
· 5. Papildināt ar 17. punktu šādā redakcijā:
· "17. Padomes loceklis 10 darbdienu laikā elektroniski nosūta padomes sekretariātam savu viedokli par protokollēmuma projektu, izsakot iebildumus un priekšlikumus, ja tādi ir."
· 6. Papildināt ar 18. punktu šādā redakcijā:
· "18. Pēc iebildumu vai priekšlikumu saņemšanas un to apkopošanas padomes sekretariāts padomes locekļiem nosūta precizētu protokollēmuma projektu."
· 7. Papildināt ar 19. punktu šādā redakcijā:
· "19. Padomes locekļi piecu darbdienu laikā elektroniski nosūta padomes sekretariātam savus iebildumus vai priekšlikumus par precizēto protokollēmuma projektu."
· 8. Papildināt ar 20. punktu šādā redakcijā:
· "20. Padomes rakstveida procedūrā pieņemto lēmumu paraksta padomes priekšsēdētājs."
· 9. Papildināt ar 21. punktu šādā redakcijā:
· "21. Padomes sekretariāts 10 darbdienu laikā nosūta padomes locekļiem un to pārstāvjiem rakstveida procedūrā pieņemto lēmumu."

